open-index/open-wikipedia-markdown huggingface dataset:
Црква „Св. Никола“ - Пласница

**Свети Никола** — главна селска црква во бродското село Пласница.

Црквата е сместена во долниот дел на селото, а околу нејзе се наоѓаат малкуте христијански селски гробишта.

## Местоположба

Црквата се наоѓа во селото Пласница, југоисточно од Кичево, на десниот брег на реката Треска.

## Историја

Од ктиторскиот натпис се дознава дека црквата била подигната во 1484 година. Според други извори се тврди дека црквата потекнува од 1785 година.

## Архитектура
### Градба

Таа е мала еднокорабна гробишна црква.

Камбанаријата на црквата потекнува од 1923 година.

### Фрескоживопис

Живописот црквата го добила истата година кога била и подигната, односно 1484 година. Стилските разбирања се блиски на т.н. мали работилници од крајот на  век, чија активност се бележи во околината на Охрид и во посеверните делови.

Се издвојува огромното допојасје на патронот Св. Никола Скоропомошник, допојасјето на Св. Климент Охридски и фигурата на Св. Кирил Солунски.

## Галерија


Податотека:Црква „Св. Никола“ - Пласница.jpg|Поглед на црквата
Податотека:Христијански гробишта во Пласница.jpg|Христијански гробишта во Пласница


## Поврзано
* Пласница
* Дебарско-кичевска епархија
* Бродско архијерејско намесништво
* Русјачка парохија

## Наводи

## Надворешни врски

Категорија:Пласница
Пласница
Жена во сино

мини|300px|''Жена во сино'' (1904) од Пол Сезан
**Жена во сино** – слика масло на платно од Пол Сезан, извршена во 1904 година, сега во музејот Ермитаж во Санкт Петербург. Еден од неговите последни портрети на жена, тој ја покажува гувернантата на сликарот Мадам Бремонд. Неговите тонови, форми и бои ги претпочитаат фовизмот и кубизмот.

## Наводи

Категорија:Портрети од Пол Сезан
Категорија:Слики во музејот Ермитаж
Три капачки

**Три капачки** - () слика од Пол Сезан, создаена во периодот помеѓу 1879-1882 година, денес е во Пти Пале во Париз.

## Опис
На сликата се прикажани три жени кои се капат, врамени во лак формиран од две дрвја. Насликана во постимпресионистички манир во формален поглед но во суштина, сликата ги носи одликите на зрелиот Сезан, во која покрај со кратки тешки потези и силни бои, како сликарската точност и суптилност композициски и концептуално тој ја задржал својата поединечна и оригинална ликовна постапка која била предвесник на современото светско сликарство.

Делото било сопственост на неговиот колега, сликарот Анри Матис кој го добил преку Амбрoаз Волар во 1899 година, а подоцна го донирал на „Пти Пале“ во 1936 година.
.

## Наводи

Категорија:Слики од Пол Сезан
Категорија:Слики во музејот Пти пале
Портрет на Амброаз Волар (Сезан)

мини|Портрет на Амброаз Волар
**Портрет на Амброаз Волар** – масло на платно од 1899 година од Пол Сезан, портрет на неговиот трговец со слики Амброаз Волар. Денес се наоѓа во  Пти пале во Париз.

Категорија:Портрети од Пол Сезан
Категорија:Слики во музејот Пти пале
Завеса, стомна и сад со овошје

**Завеса, стомна и сад со овошје** () – слика од францускиот постимпресионистички сликар Пол Сезан околу 1893 или 1894 година.

Сезан бил славен по своите слики на мртва природа кои изразуваат сложени емоции додека во исто време се темелени на внимателно набљудување на стварноста. Сликите од овој вид ќе доведат до нови модерни уметнички движења во почетокот на 20 век, како што е кубизмот..

Сликата ја поседувале низа трговци со уметнички дела (Амброаз Волар, Корнелис Хугендијк, Паул Розенберг и Алберт Барнс) за конечно да заврши во британската галерија Карол Карстерс. На 10 мај 1999 година, сликата била продадена на аукција на куќата Сотби во Њујорк за 60,5 милиони долари, со што влегла во списокот на најскапи слики. Стив Вин, кој учествувал на аукцијата, приватно ја откупил сликата неколку месеци подоцна од неутврден продавач, веројатно за помала цена. Кенет Грифин ја откупил од Вил во 2004 година

## Наводи

Категорија:Слики од Пол Сезан
Нурли џамија (Пласница)

**Нурли џамија** — главна и најстара џамија во селото Пласница, во истоимената општина, Македонија.

## Местоположба

Џамијата се наоѓа над сретселото на Пласница, збиена меѓу тесните сокаци во јужниот дел на селото.

## Историја

Џамијата потекнува од  век.

## Наводи

## Надворешни врски

Категорија:Пласница
Категорија:Џамии во Општина Пласница
Категорија:Џамии во Кичевското муфтиство
Планината Сент Виктоар и вијадуктот на долината Арк

**Планината Сент Виктоар и вијадуктот на долината  Арк** е слика од  Пол Сезан, создаена во периодот помеѓу 1882 и 1885 година, денес е во  Метрополитен (музеј) во Њујорк (град).

## Опис

Оваа слика е значајна не само по уметничките дострели, која ја открива  севкупниот раскош на авторовиот тален но, значајна е и по тоа што во неа Сезан ги внел сите карактеристични елементи на неговата подоцнежна зрела фаза од која ќе произлезат низа негови антологиски дела значајни за ликовната уметност.

Во неа го напушта лесниот потез и светлината на импресионизмот и ги внел неговите карактеристични колористички  јарки бои и потполно ја променил перспективата и композициската стварност во идејниот и творечки ракурс.

Оваа слика била темелот од која ќе произлезат негоите карактеристични мртви природи и Играчите на карти кои всушност не се слики во класична смисла на зборот туку своевидно истражување на можностите и повеќеслојноста на ликовниот израз и мисла.

Многумина ова  дело го вбројуваат во едно од најзначајните во Сезан.

## Наводи

Категорија:Слики од Пол Сезан
Кошница со јаболка

**Кошница со јаболка** – слика мртва природа масло на платно од францускиот сликар Пол Сезан. Мртвата природа прикажува маса на која се наоѓаат кошница со јаболка, шише вино и колачи во чинија.

Делото е познато по својата неповрзана перспектива и е опишано како урамнотежен систем заради своите неурамнотежени делови  (навалено шише и кошница со јаболка, скратена линија на колачите во чинијата како и линијата на чаршафот на масата).  Исто така, десната страна на масата не е во иста рамнина со левата како сликата истовремено да рефлектира две гледишта.

Уметничка дела како ова помогнале во создавање мост меѓу импресионизмот и кубизмот.

„Кошницата со јаболка“ денес се наоѓа во Уметничкиот институт Чикаго.

## Наводи

	

Категорија:Слики од Пол Сезан
Зоран Сталевски

250п|мини|Сталевски во 2018 година.

**Зоран Сталевски** (р. 1972 година во ) — современ македонски мелограф, собирач и публицист на македонското народно творештво, кој живее и работи како програмер во Охрид.

## Животопис

Сталевски живее во Охрид со своето семејство, сопруга и две деца, кои му помагаат околу одржувањето и дополнувањето на колекцијата со песни. По професија е програмер и повеќе од 20 години изработува веб-апликации за меѓународни клиенти, кои претежно се од САД. По многу години поминати како член на меѓународни тимови со програмери, а и како тимски водач за развој на софтвер, во моментов ја извршува позицијата Директор на производство во компанијата „Digital Asylum2“, со седиште во Сан Диего, Калифорнија, САД, како и позицијата Технички директор и Потпретседател за инженеринг во компанијата „GivaGrant“, со седиште во Карлсбад, Калифорнија, САД.

## Мрежното место „pesna.org“

Со собирање и објавување македонски народни песни започнал да се занимава како хоби, но и од револт заради инертноста на институциите кои треба активно да работат на систематизирање и презентација на македонското културно наследство. Откако неговата колекција неколку години постоела публикувана на блог платформа (на сега веќе непостоечката адреса „pesna.blogspot.com“), таа конечно била преработена како самостоен семрежен прилог која нуди многу повеќе можности за сортирање и филтрирање на песните. Освен текстови, новата платформа содржи и транслитериран текст на латиница, преводи на повеќе јазици, аудио семплови, како и поговорки.

Новата адреса, на која колекцијата е публикувана од април 2009 година, е „Pesna.org“. Низ годините, страницата прераснала во голем глобален колаборативен проект во кој учествувале десетици преведувачи и стотици други љубители на македонскиот мелос кои праќаат сугестии, аудио семплови или на некој друг начин помагаат во збогатувањето на колекцијата.

## Надворешни врски
* pesna.org - најобемна дигитална збирка на Народни и Староградски песни.

Категорија:Живи луѓе
Категорија:Родени во 1972 година
Категорија:Македонски мелографи
А1 Македонија

**А1 Македонија** — македонско акционерско друштво од областа на телекомуникациите.

## Историја
Во октомври 2015 година официјално започнала со работа новото трговско друштво „Оне.Вип“ настанато со спојување на двата оператора „Оне“ и „Вип“. Притоа, во новата фирма, Телеком Австрија поседувала 55% од акциите, додека 45% биле во сопственост на Телеком Словенија. Во 2019 година, името на „Оне.Вип“ било променето во „А1 Македонија“.

## Организација и менаџмент
Главни извршни директори на А1 Македонија биле:
* Методија Мирчев

## Активности
„А1 Македонија“ нуди услуги во мобилната телефонија, фиксната телефонија, телевизијата и информациско-комуникациската технологија (*A1 Cloud Mesaaging*, виртуелниот приватен сервер *A1 VPS*, виртуелната клауд инфраструктура *Exoscale*, апликацијата за масовно испраќање СМС-пораки итн.). Исто така, во 2020 година, „А1 Македонија“ ги претставила првата виртуелна продавница на македонскиот пазар за мобилна телефонија - „А1 Лајв шоп“ (*A1 Live Shop*), како и „Славчо“, виртуелниот експерт заснован врз вештачка интелигенција.

## Наводи

Категорија:Акционерски друштва во Македонија
Категорија:Македонски претпријатија
Јени џамија (Пласница)

**Јени џамија** (или **Нова џамија**) — понова џамија во селото Пласница, во истоимената општина, Македонија.

## Местоположба

Џамијата се наоѓа на самиот влез во селото, веднаш покрај брегот на реката Треска, од левата страна на патот кој води до селото Пласница.

## Галерија


Податотека:Јени џамија во Пласница 2.jpg|Влезот
Податотека:Јени џамија во Пласница 3.jpg|Шадрванот


## Наводи

## Надворешни врски

Категорија:Пласница
Категорија:Џамии во Општина Пласница
Категорија:Џамии во Кичевското муфтиство
Златна џамија (Пласница)

**Златна џамија** — понова џамија во селото Пласница, во истоимената општина, Македонија.

## Местоположба

Џамијата се наоѓа на самиот регионален пат Кичево-Македонски Брод, во непосредна близина на седиштето на Општина Пласница.

## Галерија


Податотека:Златна џамија во Пласница.jpg|Поглед на џамијата
Податотека:Златна џамија во Пласница 3.jpg|Помошен објект


## Надворешни врски

Категорија:Пласница
Категорија:Џамии во Општина Пласница
Категорија:Џамии во Кичевското муфтиство
Летница (риба)

**Летница** или Salmo aphelios, (Salmo letnica aestivalis) – претставува летна форма на Охридска пастрмка предст една од која
во денешно време некои автори ја сметаат за посебен вид.Службен весник на Р Македонија бр.145

## Опис и распространетост
 
Охридската пастрмка- летната форма, *летница*,  се мрести во месеците јули и август и тоа на длабочини поголеми од 70 метри, во близина на одделни подводни извори, каде температурата не надминува 12°С. Во Охридското Езеро најпознати локалитети за нејзин мрест се на потегот од автокампот Градиште до местото викано Вељапеш, потоа кај полуостровот Трепет во Албанија. Постојат сознанија и за други локалитети, но овие се
најпознати.Службен весник на Р Македонија бр.145

## Основни биолошки одлики
По однос на другите особености и начинот на живот се совпаѓа со другите форми од Охридска пастрмка.Службен весник на Р Македонија бр.145

## Значење
Летната форма- летница има посебно значење од аспект на подвоеноста на нејзиниот приророден мрест во лето. Од 1945 до 2003 година за неа се изведувал и посебен лов за вештачки мрест, при што нејзините полово зрели единки се ловле со повлечни мрежи – мегдански влак. Но за жал од 2003 година нејзината популација била целосно намалена и таков лов веќе не се изведувал.

## Наводи

## Категории

Категорија:Риби во Охридско Езеро
Хидробиолошки институт - Охрид

**Хидробиолошкиот институт** е образовно-научен институт во Македонија. Седиштето на институтот е во Охрид и истиот е основан во 1935 година. Главна цел на институтот е лимнологијата
на езерата и реките во Македонија. Покрај научната дејност, институтот располага и со мрестилиште за пастрмски видови со капацитет од 20 милиони зрна икра, младици или подмладок на ендемските видови пастрмки од Охридското Езеро.

## Научно-образовни цели
Инситутот, уште од своето основање во 1935 година, имал за цел истражување на природните и вештачките езера во Македонија, како и речните текови во државата. Посебно внимание институтот обрнува на Охридското Езеро.

Институтот е поделен на следните одделенија, односно интересни сфери:
* физичко-хемиско одделение
* микробиолошко одделение
* фитопланктонско одделение, (алги и примарна продукција), 
* зоопланктонско одделение
* макрозообентосно одделение
* макрофитска вегетација, 
* ципринидни риби, применето рибарство и аквакултура, 
* паразитологија на риби, 
* еко-токсикологија, и 
* молекуларна биологија.

## Опременост
Покрај мрестилиштето, институтот е опремен со високософистицирана теренска и лабораториска опрема за потребите на истражување и Програмата за мониторинг на Охридското и Преспанското Езеро, како и за изведување лимнолошки истражувања на други природни и вештачки езера.

Покрај тоа, институтот поседува и брод за теренска работа на Охридското Езеро, опремен со кран и чекрк, радар и ехо-сондер со ГПС, профајлер (темепература, пХ, спроводливост, О2), ПАР (фотоактивно зрачење), опрема за семплирање седименти, опрема за семплирање проби на води, планктонски мрежи итн.

## Издаваштво
Институтот имал објавено повеќе од 800 трудови кои се публицирани и презентирани.

## Наводи

## Надворешни врски
* Службено мрежно место

Категорија:Институции во Република Македонија
Таблатура за тапани

**Таблатурата за тапан**, попозната како **тапани таб** — форма на поедноставена нотација за перкусии, или таблатура на ударни инструменти. Наместо траење на нотите што обично се гледаат на партитури, таблатурата за тапан користи пропорционално хоризонтално поставување за да означи ритам и вертикално поставување на серија линии кои го претставуваат секој засебен дел од тапаните, со цел да се диференцира на кој треба да се удира. Таблатурите честопати ги отсликуваат шемите за тапаните.

## Клуч или легенда
Бројот на линии во одредена таблатура ќе варира во зависност од бројот на различни тапани што се користат за време на одреден дел од музиката. Подолу е пример за базичен комплет тапани.
  CC| - Креш чинела --|
  HH| - Фус ----------|
  Rd| - Рајд чинела --|
  SN| - Добош --------|
  Т1| - Висок том --- |
  Т2| - Низок том --- |
  FT| - Тимпан -------|
  BD| - Бас-тапан --- |
  Hf/FH|-Hi-hat-w/foot|

### Техники
Таблaтурата може да користи разни букви и симболи за да означи различни типови на чинели или други техники за тапан. Ова се таблатурните симболи кои претставуваат различни техники, иако овие можат да бидат различни:

#### Чинели
  |-х-| Удар на чинела или фусот
  |-X-| Удар на фус или силен удар на креш
  |-о-| Отворен фус
  |-#-|(Фатете ја чинелата со рака откако ќе ја удрите)
  |-с-| 
  |-в-| 
  |-б-| Of ride
  |-х-| Притиснете го фусот со нога

#### Тапани
  |-о-| Удар
  |-О-| Акцент
  |-g-| 
  |-f-| 
  |-д-| 
  |-б-| Меки удари со една рака 
  |-Б-| Акцентиран roll со една рака
  |-@-|

## Пример
Подолу е пример за ритам-шема карактеристична за популарна музика, вклучително и рок, претставена во стандардна нотација, а потоа и нејзината соодветна табулатура.
н|мини|300x300пкс
B = Бас тапан HH = Фус S = Добош
 HH|x-x-x-x-x-x-x-x-||
  S|----o-------o---||
  B|о-------о-------||
    1 + 2 + 3 + 4 +

## Користена литература

Категорија:Музичка нотација
Категорија:Ритам
Битскиот играч

[мини|350px| Панел-дискусија по проекцијата на „Битскиот играч“ на 2 август 2019 година, во [Музејот за компјутерска историја во Маунтен Вју, Калифорнија]]
**Битскиот играч** – документарен филм од 2019 година, снимен за обележување на стогодишнината (2016) од раѓањето на Клод Шенон, „таткото на теоријата на информации“. Филмот е во продукција и режија на Марк Левинсон, во соработка со Друштвото за теорија на информации ИЕЕЕ и фондацијата ИЕЕЕ.

Филмот бил премиерно прикажан на Светскиот научен фестивал во Њујорк на 29 мај  и бил прикажан за многубројна публика на состанокот на ИЕЕЕ, друштво за теорија на информации во Вајл, Колорадо, на 19 јуни.

Прегледот во „Физиката денес“ го нарекува „не сосема документарен филм“ и „нов прекрасен филм“. Филмот бил прогласен за „најдобар во шоуто“ во изборот на Realscreen на меѓународниот пазар на телевизиски програми за 2019 година.

## Наводи

## Надворешни врски
*

Категорија:Биографски документарни филмови
Категорија:Филмови од 2019
Категорија:Филмови од 2019 година
Ноне Неделковска

**Ноне Неделковска** (родена како **Нона**, на  во ) — македонска пејачка.

## Животопис
Ноне ја започнала својата музичка кариера со настап на детскиот музички фестивал Златно славејче во 1995 со песната „Каубои смели“.

Таа учествувала во втората сезона на „Музички идол“ за Србија, Црна Гора и Македонија, каде на крајот го освоила второто место. После ова, таа потпишала договор со Премиер Продукција.

Следувале настапи на музички фестивали во Македонија како што се Охрид Фест 2005 и Макфест 2005. Таа исто така настапила на меѓународните фестивали „Будва 2006“ (Црна Гора) и „Стари Град“ - Нови Пазар (Србија), каде освоила Гран При.

Во 2007 настапила на „Будва 2007“ (Црна Гора) и „Еуропоп-Зеница 2007“ (Босна и Херцеговина).

## Дискографија

### Албуми

* Јас или таа (2006)
* Исто како порано (2007)
* Три во едно (2008)

## Наводи

Категорија:Луѓе од Велес
Категорија:Македонски пејачи
Љупчо Дориев

**Љупчо Дориев** (роден на  во Струмица) — македонски фудбалер, играч од средниот ред во Согдијана и на македонската репрезентација.

## Успеси
;
*Куп на Македонија (1): 2018/19

;
*Прва македонска лига (1): 2020/21

## Надворешни врски
* 
* 

Категорија:Живи луѓе
Категорија:Фудбалери на ФК Академија Пандев
Категорија:Фудбалери на ФК Шкендија
Категорија:Фудбалери на ФК Турново
Категорија:Македонски фудбалери
Горан Томовски

**Горан Томовски** (роден на  во Струмица) — македонски професионален фудбалер кој настапува за Академија Пандев, во првата македонска фудбалска лига.

## Успеси
 
*Куп на Македонија (1): 2018/19, 

## Надворешни врски
* Горан Томовски на *www.transfermarkt.com*
* 

Категорија:Живи луѓе
Категорија:Фудбалери на ФК Академија Пандев
Категорија:Фудбалери од Струмица
Марјан Радески

**Марјан Радески** (роден на  во Прилеп) — македонски професионален фудбалер кој настапува за ФК Академија Пандев, во Првата македонска фудбалска лига.

Категорија:Живи луѓе
Категорија:Фудбалери од Прилеп
Категорија:Македонски фудбалери
Категорија:Фудбалери на ФК Металург (Скопје)
Категорија:Фудбалери на ФК Шкендија
Категорија:Фудбалери на ФК Академија Пандев
Категорија:Фудбалери на ФК 11 Октомври
Ристо Николов

**Ристо Николов** (роден на  во ) — македонски одбојкар, кој настапува за екипата на ОК Струмица и Македонија. За најдобар спортист на Струмица бил избран во 2019 година.
## Наводи

Категорија:Живи луѓе
Категорија:Македонски одбојкари
Категорија:Одбојкари со потекло од Струмица
Бранко Бенинов

**Бранко Бенинов** (, ) — македонски театарски и филмски глумец.

## Филмографија

## Награди
* Награда за епизодна улога "Димче Трајковски" во претставата "Пиликатник" на Бранко Ставрев на Фестивалот "Војдан Чернодрински" Прилеп (1997)
* Награда за најдобра машка улога за улогата на Мартин, Петтиот чин во режија на Нико Горшич во Сливница, Бугарија (2018)
* Награда за најдобра машка улога на фестивалот "Денови на Комедија" во Куманово, во претставата "Паника во Хотел Палас" на Коле Ангеловски (2022)

## Надворешни врски

* Бранко Бенинов на IMDb

Категорија:Живи луѓе
Категорија:Македонски театарски глумци
Категорија:Македонски филмски глумци
Категорија:Глумци од Струмица
Завојско Езеро

**Завојско Езеро** (српски: *Завојско језеро*, *Zavojsko jezero*) — вештачко езеро во Јужна Србија, на реката Височица. Создадено е во 1963 година по големиот одрон што ја задушила реката, а природната брана подоцна била заменета со хидроелектричната брана „Завој“.

## Наводи

Категорија:Географија на Пирот
Категорија:Езера во Србија
Категорија:Статии со текст на српски
Категорија:Координати на Википодатоците
Категорија:Стара Планина
Прошќанско Езеро

**Прошќанско Езеро** – второ по површина од шеснаесетте Плитвички Езера. Се наоѓа на крајниот југ во групата на Горни Езера и зафаќа површина од 0,68 км². Надморската висина му е 639 м, а најголемата длабочина 37 метра. Има една притока, реката Матица, која ја чинат Црна и Бела Река.

## Опис
Езерото, според една верзија, името го добило според колците (прошќе), а според друга потеклото на името се врзува со легендата во која Црната кралица „проси“ за вода. Вкупната должина на езерото е 2.100 метри, а ширината од 180 до 400 метри. Брегот на езерото е обраснато со четинарска шума. Водата преку слап се прелива во езерото Цигановац.

## Поврзано
* Плитвички Езера
* Езеро Цигановац

## Надворешни врски
* Gornja jezera - Dr. sc. Srećko Božičević

Категорија:Езера во Хрватска
Категорија:Плитвички Езера
Цигановац (езеро)

**Цигановац**, **Цигиновац** или **Цигино Езеро** – петто по површина од шеснаесетте Плитвички Езера. Се наоѓа во групата на Горни Езера и зафаќа површина од 0,075 км². Надморската висина му е 632 м, а најголемата длабочина 13 метра.

## Опис
Езерото името го добило според легендата дека во него се удавил Ром кој наводно ловел риба на брегот. Се нарекува и Цигиновац или Цигино Езеро. На запад брегот е обраснат со четинарска шума, додека на север се издига благо варовничко возвишение Стубица. Водата ја добива од подземни извори, а најмногу од  Прошќанското Езеро, преку ископан канал и преку слап. Продолжува во езерото Округљак.

## Поврзано
* Плитвички Езера
* Прошќанско Езеро
* Округљак

## Надворешни врски
* Gornja jezera - Dr. sc. Srećko Božičević

Категорија:Езера во Хрватска
Категорија:Плитвички Езера
Округљак (езеро)

**Округљак** – едно од шеснаесетте Плитвички Езера. Се наоѓа во групата на Горни Езера и зафаќа површина од 0,041 км². Надморската висина му е 613 м, а најголемата длабочина 15 метра во подножјето на  *Лабудовачката бариера*. Долго е 260 м, а широко 100&nbsp;м.

## Опис
На северозападната страна во езерото се влева вод од Цигановац преку слап висок 7 м, додека Лабудовачкиот Слап висок 20 м го украсува делот преку седрената бариера, широка 100 м, под која се наоѓа *спилест парк* кој содржи бројни шуплини, полупештери и пештери. Под самиот слап е влезот во *Јанечековата Пештера*, долга повеќе од 50 м, но заради тоа што водата од слапот паѓа на самиот отвор, денес повеќе не може да се влегува. Името го добило по својот кружен облик, па е познато и под називите *Округљај* и *Кругиновац*.

## Поврзано
* Плитвички Езера
* Цигановац
* Батиновац

## Наводи

## Надворешни врски
* Gornja jezera - Dr. sc. Srećko Božičević

Категорија:Езера во Хрватска
Категорија:Плитвички Езера
Алексово Езеро

**Алексовото Езеро** (англиски: **Alexis Lake**) - езеро во Округот Чикаго, Минесота, во Соединетите Држави.

Алексовото Езеро било именувано по Џон П. Алексис, ран доселеник.

## Поврзано

* Список на езера во Минесота

## Наводи

Категорија:Координати на Википодатоците
Езеро Бочац

**Бочац** ― вештачко езеро во Босна и Херцеговина. Сместено е во Општина Мркоњиќ Град.

## Поврзано

* Список на езера во Босна и Херцеговина

## Наводи

Категорија:Езера во Босна и Херцеговина
Езеро Јохоа

**Езерото Јохоа** е најголемото езеро во Хондурас со површина од 79 квадратни километри и просечна длабочина од 15&nbsp;метри. На надморска височина од 700&nbsp;метри, тоа лежи во дупка создадена од вулкани. Вулканското поле на езерото Јохоа се состои од плеистоценски до холоценски скориски конуси, кратери и текови на лава.

Западната страна на езерото се граничи со стрмни планини и Националниот парк „Санта Барбара“, додека источната страна е во непосредна близина на Националниот парк „Серо Азул Меабар“. Езерото се наоѓа на автопатот што ги поврзува двата најголеми градови во Хондурас, Тегусигалпа и Сан Педро Сула. За многу луѓе што патуваат меѓу градовите, езерото служи како област за одмор каде што можат да го ценат погледот и да уживаат во свежата пржена риба и друга храна што ги нудат рестораните сместени на неговите брегови.

Езерото Јохоа е познато одредиште за риболов и околината има богата биоразновидност - идентификувани се скоро 400 видови птици и 800 растителни видови во регионот. Сепак, тоа е исто така загрозено од уништување на шумите, сточарство и развој. Доселениците од заедниците околу езерото се посветени на одгледување овошје, зеленчук и основни зрна. Како и да е, многу од овие жители заработуваат од продажба на риба што потекнува од езерото.

Луѓето ги посветуваат околните области на одгледување на растенија за кафе. Кафето одгледувано во близина на езерото Јохоа, во Санта Барбара, е особено добро познато.
&#x5B; *[[Википедија:Се бара извор|<span title="This claim needs references to reliable sources. (January 2018)">потребно е цитирање</span>]]* &#x5D;

## Поврзано

* Список на вулкани во Хондурас

## Наводи

* 
* Езеро Јохоа, Птици во Хондурас
* Езеро Јохоа, Интерактивни мапи 
Категорија:Координати на Википодатоците
Езеро Жарба

**Езерото Жарба** или **Слепо езеро** - панорамско езеро во близина на Шигарската долина, Шигар, регионот Гилгит-Балтистан во Пакистан. Езерото Жарба се користи како резервоар за вода за жителите на Шигарската долина. Се полни од реката Инд.

Езерото е на патот по Шигарската долина. Езерото е опкружено со реката Инд од една страна и со реката Шигар од друга страна. 

## Наводи

Категорија:Езера во Пакистан
Категорија:Координати на Википодатоците
Батиновац

**Батиновац** – едно од шеснаесетте Плитвички Езера. Се наоѓа во групата на Горни Езера и зафаќа површина од 0,015 км². Надморската висина му е 610 м, а најголемата длабочина 5 метра. Долго е 140 м, а неговата најголема ширина изнесува 80 м..

## Опис
Езерото е опкруженосо високи букови стебла, а вешто спроведениот пат води покрај низа помали слапови на кои е видливо создавањето на туф и туфотворни маховини и растенија..

Батиновац се снабдува со вода од Округљак кое се наоѓа над него, како и од Прошќанското Езеро преку стариот канал кој го создале луѓето. Дел од неговата вода истекува преку слап во езерото Галовац, а дел се прелива во помалите езера кои се наоѓаат северно од него.

Добропроодните патеки оттука ги водат посетителите кон помалите езера обраснати со трска, како и безбројни мали слапови.

Името Батиновац или Бакиновац го добило по некој селанец Батиниќ или некоја баба (хрв. бака) кои се удавиле во него.

## Поврзано
* Плитвички Езера
* Округљак
* Галовац

## Наводи

## Надворешни врски
* Gornja jezera - Dr. sc. Srećko Božičević

Категорија:Езера во Хрватска
Категорија:Плитвички Езера
Езеро Албино

**Езерото Албино** е езеро во Округ Галатин, Монтана во Медисоновиот Венец во јужниот дел на Монтана. Сместено е на Поток Медоу, притока на Тејлор Форк во Националната шума Галатин и се наоѓа на надморска височина од 2166 м.

Езерото историски било порибувано од Шумската служба на Соединетите Држави со шарената пастрмка и јелоустонската пастрмка. Јавното претпријатие „Монтански риби, диви животни, и паркови“ (изворно: Montana Fish, Wildlife, and Parks известува дека населението на шарената пастрмка, последенпат порибувана во 50-тите години на минатиот век, изумрела, но јелоустонската пастрмка опстанала.

## Наводи

Категорија:Координати на Википодатоците
Категорија:Езера во Монтана
Пласничка Река

**Пласничка Река** (позната и како **Голема Река**) — река која извира на северозападните падини на Бушева Планина. Поминува низ селото Пласница и се влева во реката Треска.

## Поврзано
* Пласница
* Треска

## Наводи

Категорија:Реки во Македонија
Категорија:Пласница
Категорија:Притоки на Треска
Јени џамија (Преглово)

**Јени џамија** (или **Нова џамија**) — понова џамија во селото Преглово, во Општина Пласница, Македонија.

## Местоположба

Џамијата се наоѓа во долниот, нов дел на селото, веднаш покрај патот.

## Галерија


Податотека:Нова џамија во Преглово 2.jpg|Шадрванот


## Наводи

## Надворешни врски

Категорија:Преглово
Категорија:Џамии во Општина Пласница
Категорија:Џамии во Кичевското муфтиство
Големо Езеро (Плитвички Езера)

**Големо Езеро** или **Црно Езеро** – едно од шеснаесетте Плитвички Езера. Се наоѓа во групата на Горни Езера и зафаќа површина од 0,15 км². Надморската висина му е 607 м, а најголемата длабочина 8 метра. Водата ја добива од Црна и Бела Река, кои непосредно пред Прошќанското Езеро се здружуваат во реката Матица. Од соседните езера одвоено е со туфовски бариери и поврзан е со слапови. Растителниот свет го сочинуваат бројни видови, од кои некои се ендемски и заштитени. И заштитени животински видови нашле засолниште во подрачјето на Големото Езеро.

## Поврзано
* Плитвички Езера

## Наводи

## Надворешни врски
* Gornja jezera - Dr. sc. Srećko Božičević

Категорија:Езера во Хрватска
Категорија:Плитвички Езера
Јешил џамија (Преглово)

**Јешил џамија** или **Зелена џамија** — стара џамија во селото Преглово, во Општина Пласница, Македонија.

## Местоположба

Џамијата се наоѓа во самото село Преглово.

## Историја

Џамијата потекнува од  век.

## Галерија


Податотека:Зелена џамија во Преглово 2.jpg|Шадрванот


## Наводи

## Надворешни врски

Категорија:Преглово
Категорија:Џамии во Општина Пласница
Категорија:Џамии во Кичевското муфтиство
Прва македонска ракометна лига 2020/21

**Првата македонска ракометна лига 2020/21** — 29. издание на Првата македонска ракометна лига. Распоредот на натпреварите на првата фаза бил најавен на 11 август 2020 година.

## Група А
### Екипи

1 Кичево 2020 одиграл два натпревари во плејаутот (6. и 9. коло) во салата Христо Узунов во Кичево како домашна екипа.

### Табела

Извор: Ракометна Федерација на Македонија преку web.archive.org

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разика; **Бод** - Бодови.

## Група Б
### Екипи

1 Куманово одиграл еден натпревар во Спортската сала Куманово (3. коло) како домашна екипа.

2 Скопје 2020 одиграл два натпревари во плејофот (7. и 8. коло) во салата Автокоманда поради зафатеноста на домашната сала поради вакцинација против КОВИД-19.
### Табела

Извор: Ракометна Федерација на Македонија преку web.archive.org

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разика; **Бод** - Бодови.

1 Македонија Ѓорче Петров била казнета со одземање на еден бод поради загубен службен натпревар против Текстилец во третото коло.

## Плеј-аут
### Табела

Извор: Ракометна Федерација на Македонија

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разика; **Бод** - Бодови.

## Плеј-оф
### Табела

Извор: Ракометна Федерација на Македонија

 **Нат** - Одиграни натпревари; **Поб** - Победи; **Пор** - Порази; **ДадГол** - Дадени голови; **ПриГол** - Примени голови; **Раз** - Гол разика; **Бод** - Бодови.

## Поврзано
* Куп на Македонија 2021
* Македонска ракометна Супер лига (мажи) 2020/21

## Белешки

:1.&nbsp;: Поради COVID-19 пандемијата, секое коло било одигрувано во т.н. меур односно во одредена сала наведена како домашен терен на една од екипите учесници. Па така, во Групата А распоредот на домаќини-сали бил: коло 1 - Спортска сала Јанчица, коло 2 - Спортска сала Младост, коло 3 - Спортска сала Зоран Стојановски, коло 4 - Училишна сала 7 март, коло 5 - Училишна сала Круме Кепески, коло 6 - Спортска сала Автокоманда, коло 7 - Спортска сала Гемиџии. Во Групата Б распоредот на домаќини-сали бил: коло 1 - А1 Арена, коло 2 - Спортска сала Автокоманда, коло 3 - Училишна сала Методија Митевски - Брицо, коло 4 - Училишна сала Кочо Рацин, коло 5 - Училишна сала Перо Наков, коло 6 - Спортска сала 26 Април, коло 7 - СРЦ Младост. Во втората фаза (плеј-аут и плеј-оф), сите натпревари од едно коло биле одигрувани во различни сали односно секој домаќин играл во својата сала.

## Наводи

## Надворешни врски
* Службено мрежно место на Ракометната Федерација на Македонија

Р
Р
2020/21
Езеро Дилоло

**Езерото Дилоло** - најголемото езеро во Ангола. Сместено е во покраината Мошико.
Категорија:Координати на Википодатоците
Категорија:Езера во Ангола
Езеро Гуганг

**Езерото Гуганг** (кинески: 古崗湖, пинјин: Gǔgǎng Hú) - природно езеро во градската општина Џинченг, Округот Кинмен, Тајван.

## Геологија
Езерото е опкружено со ридови и врби кои растат на неговиот брег.

## Екологија
Езерото е живеалиште за водни птици, особено за европските упавци (*Upupa epops*).

## Одлики
На езерото се наоѓа Гугангскиот павилјон кој е изграден во 1964 година од Жанг Ву-нан од Тамсуј, Тајпеј. Павилјонот е висок 16 метри.

## Поврзано

* Кинмен

## Наводи

Категорија:Статии со текст на кинески
Категорија:Координати на Википодатоците
Категорија:Езера во Тајван
Езеро Пипа

**Езерото Пипа** (кинески: 琵琶湖, пинјин: Pípá Hú) - езеро во градот Тајтунг, округот Тајтунг, Тајван. Езерото претставува дел од Шумскиот парк Тајтунг.

## Екологија
Езерото е живеалиште за водни животни и растенија.

## Градби
Езерото е опремено со платформа за гледање, кабини и велосипедски патеки.

## Поврзано

* Географија на Тајван
* Список на езера во Тајван

## Наводи

Категорија:Статии со текст на кинески
Категорија:Координати на Википодатоците
Категорија:Езера во Тајван
Ентони Џошуа

мини|232x232пкс

**Ентони Олувафеми Оласени Џошуа** — британски професионален боксер. Тој во моментов е светски шампион во тешка категорија, носител на ремените ИБФ (2016), ВБА и ИБО (април 2017 година). Како аматер, тој ја претставуваше Велика Британија на Олимписките игри во 2012 година, каде што освои златен медал во категорија супер-тешка категорија; тој исто така ја претставуваше Англија на Светскиот куп 2011, каде освои сребро.

Категорија:Живи луѓе
Категорија:Британски боксери
Категорија:Родени во 1989 година
Гратчето Пејтон (филм од 1957)

алт=Постер за филмот Гратчето Пејтон, 1957 година|мини|Постер  за филмот '''Гратчето Пејтон''', 1957 година
**Гратчето Пејтон** (англиски: *Payton Place*) - американски филм од 1957 година, во режија на Марк Робсон, по сценариото на Џон Мајкл Хејс (John Michael Hayes), засновано врз истоимениот роман на Грејс Металиус (Grace Metalious) од 1956 година. Главните улоги ги толкуваат: Лана Тарнер (Lana Turner), Ли Филипс (Lee Philips), Артур Кенеди (Arthur Kennedy), Лојд Нолан (Lloyd Nolan), Рас Тамблин (Russ Tamblyn), Тери Мур (Terry Moore), Х. Ланге, Д. Варси итн. Филмот имал дури девет номинации за „Оскар“, но не победил во ниедна категорија. Во 1958 година, тој бил најгледаниот филм во САД. Во 1961 година било снимено продолжението со наслов „Враќањето во гратчето Пејтон“, а во 1964 година започнала да се прикажува серијата „Гратчето Пејтон“ која остварила голем успех кај публиката.

## Синопсис
Дејствието на филмот се одвива на почетокот од 1940-тите. Гратчето Пејтон е мирно место, но само навидум, зашто зад обичното секојдневие се кријат бројни фрустрации, лаги и злосторства: така, младата и убава средношколка и надарена писателка Алисон Мекензи (ја игра Варси) се измачува со својата проблематична мајка Констанс (ја игра Тарнер) која од неа крие многу тајни од своето минато; цврсто решена да ја одбрани Алисон од гревот, Констанс флертува со директорот на училиштето Мајк Роси (го игра Филипс); истовремено, најдобрата другарка на Алисон, Селена Крос (ја игра Ланге) постојано ја злоставува нејзиниот очув...

## Поврзано
* Гратчето Пејтон - населба во Битола

## Наводи

Категорија:Американски филмови
Категорија:Филмови на англиски јазик
Категорија:Филмови од 1957 година
Категорија:Филмови на Марк Робсон
Категорија:Филмови со Лана Тарнер
Категорија:Филмови со Ли Филипс
Категорија:Филмови со Артур Кенеди
Категорија:Филмови со Лојд Нолан
Категорија:Филмови со Рас Тамблин
Категорија:Филмови со Тери Мур
Категорија:Филмови засновани на романи
Карстно езеро

[мини|Ајхенското Езеро, привремено (астатско) карстно езеро во близина на Шопфајм-Ајхен во [Баден-Виртемберг, Германија]]
**Карстните езера** се создаваат како резултат на пропаѓање на пештери, особено во карпи растворливи во вода, како што се варовник, гипс и доломит. Оваа постапка е позната како карстификација. Тие можат да опфаќаат области од неколку 100 квадратни километри. Нивното плитко корито на езерото е обично нерастворлив слој на талог, така што водата е застаната, што доведува до создавање на езера. Многу карстни езера постојат само периодично, но редовно се враќаат по обилните врнежи од дожд.

## Распределеност
Карстните езера се наоѓаат во областа околу Планината Харц во Германија (пример Езерата Јуес и Бауернграбен во биосферниот резерват на карстниот пејзаж во Јужен Харц, периодично карстното езеро на Карстната Патека), во Јужна Германија (на пример, Ајхенското Езеро), во Франција во регионот Кверси, во Естонија - Тудре, во Словенија (на пример Церкинчкото Езеро), во Ирска таканаречените турлаци (има и турлак во јужен Велс: Пант и Лин или Пантилин во близина на Билт Велс) и некои во САД. Дури и сенотите на северот на мексиканскиот полуостров Јукатан, кои биле познати од Маите, може да се класифицираат како карстни езера.
Податотека:Mexico Cenotes.jpg|*Сенот Саградо* кај Чичен Ица е едно од најпознатите карстни езера во Јукатан
Податотека:Otjikoto Lake.jpg|Езерото Отјикото во Намибија е трајно карстно езеро


## Поврзано

* Карстна пролет

## Надворешни врски

* Ајхенско Езеро
Категорија:Спелеологија
Категорија:Езера
Хауардс Енд (филм)

**Хауардс Енд** (англиски: *Howards End*) - британско-јапонски филм од 1992 година во режија на Џејмс Ајвори по сценариото на Рут Проер Џабвала (Ruth Prawer Jhabvala), засновано врз истоимениот роман на Е. М. Форстер. Главните улоги ги толкуваат: Ентони Хопкинс (Anthony Hopkins), Ема Томпсон (Emma Thompson), Ванеса Редгрејв (Vanessa Redgrave), Хелена Бонам Картер (Helena Bonham-Carter), Џејмс Вилби (James Wilby), Семјуел Вест (Samuel West), Џема Редгрејв (Jemma Redgrave), Никола Бафет (Nicola Buffett), Адријан Рос Магенти (Adrian Ross Magenty) и Џозеф Бенет (Joseph Bennett). Филмот, кој претставува темелна студија на човечките карактери и на односите меѓу општествените класи, бил одлично прифатен од филмската критика и добил бројни награди: три „Оскари“ (за најдобра главна женска улога, најдобро адаптирано сценарио и најдобра сценографија), две награди на БАФТА (најдобра глумица и најдобар филм), „Златен глобус“ за најдобра глумица во драма, а на фестивалот во Кан добил посебна награда по повод 45-годипнината на фестивалот. 

## Синопсис
Сестрите Маргарет (ја игра Томпсон) и Хелен (ја игра Бонам-Картер) Шлегел се припаднички на лондонската средна класа, додека Леонард (го игра Вест) и Џеки (ја игра Бафет) Баст се млад брачен пар кој живее во сиромашниот дел на Лондон и едвај преживува. Семејството Вилкокс, дел од богатата англиска аристократија, се доселува во соседството на сестрите Шлегел. Набргу по смртта на сопругата, вдовецот Хенри Вилкокс (го игра Хопкинс) ја бара Маргарет за жена, а таа ја прифаќа понудата. Нејзината сестра Хелен се обидува да му помогне на брачниот пар Баст, затоа што Леонард останува без работа. Таа му се обраќа на Хенри за помош, но тој не е заинтересиран да помогне. Така, Маргарет остануав растргната меѓу сестрата и свршеникот... 

## Наводи

Категорија:Британски филмови
Категорија:Јапонски филмови
Категорија:Филмови на англиски јазик
Категорија:Филмови од 1992 година
Категорија:Филмови на Џејмс Ајвори
Категорија:Филмови со Никола Бафет
Категорија:Филмови со Џема Редгрејв
Категорија:Филмови со Семјуел Вест
Категорија:Филмови со Адријан Рос Магенти
Категорија:Филмови со Џозеф Бенет
Категорија:Филмови со Ентони Хопкинс
Категорија:Филмови со Ема Томпсон
Категорија:Филмови со Ванеса Редгрејв
Категорија:Филмови со Хелена Бонам Картер
Категорија:Филмови со Џејмс Вилби 
Категорија:Филмови чие дејствие се одвива во Лондон
Категорија:Филмови засновани на романи
Постапувај правилно (филм од 1989)

**Постапувај исправно** (англиски: *Do the Right Thing*) - американски филм од 1989 година, во режија на Спајк Ли, кој е продуцент и автор и на сценариото. Главните улоги ги толкуваат: Дени Ајело, Оси Дејвис, Руби Ди, Ричард Едсон, Џанкарло Еспосито, Рози Перес, Мартин Лоренс, Спајк Ли, Џон Севиџ, Мајкл Туртуро, Бил Нан, Робин Харис, Семјуел Л. Џексон, итн. Филмот постигнал голем успех кај филмската критика, освојувајќи 20 награди, имал и 17 други номинации (две за „Оскар“, четири за „Златен глобус“, за „Златна палма“ итн.), а во 1999 година бил зачуван во Националниот филмски регистер на САД.

## Синопсис
Муки (го игра Ли) е млад Црнец кој работи во пицеријата која ја водат таткото Сал (го игра Ајело) и неговите синови Пино (го игра Туртуро) и Вито (го игра Едсон). Пино е расист и ги мрази Црнците, поради што постојано се расправа со Вито, кој се дружи со Муки. Во улицата живеат повеќе карактеристични ликови, како што се: стариот добродушен алкохоличар кого го викаат Градоначалникот (го игра Дејвис) и кој се обидува даја привлече жената која ја нарекуваат Мајката Сестра (ја игра Ди); момчето наречено Радио Рахим (го игра Нан), кој постојано шета со својот огромен касетофон и гласно пушта една иста песна; водителот на локалната радио-станица (го игра Л. Џексон), кој се обидува да им подари малку забава на своите сограѓани итн. Еден од жителите на улицата, наречен „Багин-Аут“ (го игра Еспосито), се обидува да организира бојкот на пицеријата на Сал, зашто тој одбива да закачи на ѕидот фотографии на успешни Црнци, но никој не му дава поддршка. Од друга страна, Пино се обидуав да го наговори Сал да ја преселат пицеријата на друго место, но тој одбива да се исели. Вечерта, „Багин Аут“ и Радио Рахим влегуваат во пицеријата и бараат Сал да стави фотографии на Црнци на ѕидот. Тогаш доаѓа до остра кавга меѓу нив и Сал го уништува касетофонот на Радио Рахим, а тој го напаѓа Сал. Набрзо пристигнува полицијата, која ја прекинува тепачката, но притоа го убива Радио Рахим. Присутните сведоци го обвинуваат Сал за смртта на Рахим. Градоначалникот настојува да ја вразуми толпата, но таа, предводена од Муки, најпрвин ја уништува, а потоа ја пали пицеријата. За кратко време пристигнуваат полицајците и пожарникарите и така започнува тепачка меѓу нив и жителите на улицата. Утредента, Муки оди кај Сал и бара да му ја исплати платата. Филмот завршува со два цитата: едниот на Мартин Лутер Кинг кој го осудува насилството, а другиот на Малколм Икс кој го оправдува насилството како средство за одбрана.

## Наводи

Категорија:Американски филмови
Категорија:Филмови на англиски јазик
Категорија:Филмови од 1989 година
Категорија:Филмски комедии
Категорија:Филмови на Спајк Ли
Категорија:Филмови со Дени Ајело
Категорија:Филмови со Оси Дејвис
Категорија:Филмови со Ричард Едсон
Категорија:Филмови со Руби Ди
Категорија:Филмови со Бил Нан
Категорија:Филмови со Мајкл Туртуро
Категорија:Филмови со Семјуел Л. Џексон
Категорија:Филмови со Џон Севиџ
Категорија:Филмови со Џанкарло Еспосито
Категорија:Филмови чие дејствие се одвива во Њујорк
Категорија:Филмови на Universal Pictures
Категорија:Филмови на италијански јазик
Езеро Зумпанго

мини|Езерото Зумпанго
мини|Мешиканската Долина во времето на шпанското освојување,
**Езерото Зумпанго** - неистечно езеро порано сместено во Мешиканската Долина. Тоа било важна област за мезоамериканскиот културен развој во средишно Мексико.

Неистечниот слив се наоѓа на северот на државата Мексико, во околината на општината Зумпанго и се граничи со општината Теолојукан во сојузната држава Мексико.

Езерото Зумпанго и другите големи мешикански езера (солените езера Чалко, Тешкоко и Шалтокан и слатководното Шочимилко) го создале езерскиот систем на древниот Мешикански Басен. Овие езера биле дом на многу мезоамерикански култури, вклучувајќи ги Толтеците и Ацтеките.

Езерото Зумпанго било првичното живеалиште на аксолотлот, водоземец кој сега е критично загрозен и евентуално изумрен во дивината поради урбано уништување.
&#x5B; *[[Википедија:Се бара извор|<span title="This claim needs references to reliable sources. (June 2019)">потребно е цитирање</span>]]* &#x5D;

## Наводи

Категорија:Поранешни езера
Категорија:Езера во Мексико
Ањанско Езеро

мини|Ањанското Езеро, бањата „Сан Џермано“ и Кучешката Пештера - Сјор де Рожисар (офорт, 1706 година)
**Ањанското Езеро** (италијански: **Lago di Agnano**) - поранешно кружно езеро, со обем од околу 6 км, што го зафаѓало кратерот на изгаснатиот вулкан кај Ањано 8&nbsp;км западно од Неапол, Италија. Очигледно не бил формиран сè до средниот век, бидејќи не го споменуваат античките писатели; тоа било исцедена во 1870 година.

На јужниот брег се наоѓаат Стуфе ди Сан Џермано, природни сулфурни бањи на пареа, а во непосредна близина е Кучешката Пештера (Grotta del Cane). Од подот на оваа пештера, топлиот јаглерод диоксид постојано се крева на висина од 46 см: испарувањата го прават кучето нечувствително за неколку секунди. Остатоци од обемна римска градба и некои статуи биле откриени во непосредна близина.

## Наводи

; Атрибуција

Категорија:Кратерски езера
Категорија:Поранешни езера
Рис (филм од 1982)

**Рис** (полски: *Ryś*) - полски филм од 1982 година, во режија на Станислав Розович, кој е автор и на сценариото, заедно со Јарослав Ивашкјевич, засновано врз неговиот кус расказ. Главните улоги ги толкуваат: Јежи Раѕивилович, Францишек Пјечка, Пјотр Бајор, итн.
 
## Синопсис
Дејствието на филмот се одвива за време на Втората светска војна, во едно мало место во Полска. Во црквата во која служи младиот свештеник Конрад (го игра Раѕивилович) доаѓа младото момче Рис(го игра Бајор) кое бара да се исповеди за гревот што треба да го направи - убиството на еден селанецот Алојз (го игра Пјечка) кој е обвинет како соработник со окупаторот. Конрад настојува да го разубеди момчето, но без успех. Потоа, тој се запознава со Алојз и во таа прилика дознава дека тој крие еврејско девојче. Тогаш, Конрад по секоја цена сака да го спречи убиството и се нуди да го преземе гревот, односно тој да го изврши убиството. Рис му го дава пиштолот, а Конрад пука во него и ја губи свеста. Кога се освестува, до него се наоѓа Алојз и заедно да заминуваат во партизани.

## Наводи

Категорија:Полски филмови
Категорија:Филмови на полски јазик
Категорија:Филмови од 1982 година
Категорија:Филмови на Станислав Розович
Категорија:Филмови со Јежи Раѕивилович
Категорија:Филмови со Францишек Пјечка
Категорија:Филмови со Пјотр Бајор
Категорија:Филмови чие дејствие се одвива во Полска
Категорија:Филмови засновани на книги
А бре воденичаре

***„А бре воденичаре“*** — македонска народна песна, напишана од непознат автор веројатно и стотици години пред повоениот период. Песната има двосмислен карактер, на страна од воочливите метафорички искази, во која што млада жена го моли насловниот воденичар да и го сомеле житото во неговата воденица. Воденичарот се колеба, дали затоа што не може да и помогне на жената, велејќи „воденицата вода ми нема“, или пак сака да изнуди нешто повеќе од неа. Од друга страна, можеби е жената таа која притаено се нуди, ветувајќи му се во замена за мелење на житото. Песната има јасен љубовен карактер.

## Одлики
Аранжманот на сите изведувачи е во карактеристичен 9/8 такт, испеана е од многу различни артисти, од кои најпопуларни се соло изведбите на Петранка Костадинова и Голубинка Јакимовска, додека забележливи се двата дуети на Александар Сариевски со Петранка Костадинова, и со Васка Илиева. Понови изведувачи се Анета Мицевска и Сузана Гавазова.

## Текст
- А бре воденичаре, баш пријателе,
море мојте очи твои нека бидат,
сомели ми житото.

- Воденицата вода ми нема,
не ти мелам житото.

- Ајде воденичаре, баш пријателе,
море мојте солзи вода нека бидат,
сомели ми житото.

- Воденицата камен ми нема,
не ти мелам житото.

- Ајде воденичаре, баш пријателе,
море мојто лице твое нека биде,
сомели ми житото.

- Воденицата вода ми нема,
не ти мелам житото.

- Ајде воденичаре, баш пријателе,
море мојта снага твоја нека биде,
сомели ми житото.

- Воденицата вода ми има,
ќе ти мелам житото.

## Наводи

## Надворешни врски
* А бре воденичаре (текст и музика) на pesna.org

Категорија:Македонски песни
Категорија:Македонски народни песни